**- สำเนา-**

**รายงานการประชุมสภาองค์การบริหารส่วนตำบลนาเคียน**

**สมัยสามัญ สมัยที่ 4 ประจำปี พ.ศ. ๒๕63**

**ประชุมวันอังคารที่ 15 ธันวาคม 2563 เวลา 09.00 น.**

**ณ ห้องประชุมสภาองค์การบริหารส่วนตำบลนาเคียน**

-------------------

## ผู้มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายเกษม จิตร์ถาวร | ประธานสภา อบต. | เกษม จิตร์ถาวร |  |
| 2. | นายบุษพันธ์ บางกรัก | รองประธานสภา อบต. | บุษพันธ์ บางกรัก |  |
| 3. | นายโดยรอหมาน วงหัส | เลขานุการสภา อบตง | โดยรอหมาน วงหัส |  |
| 4. | นายหราด แย่งคุณเชาว์ | สมาชิกสภา อบต. ม.1 | หราด แย่งคุณเชาว์ |  |
| 5. | นายฮาริ ไวฤทธิ์ | สมาชิกสภา อบต. ม.1 | ฮาริ ไวฤทธิ์ |  |
| 6. | นายรุ่ม สิทธิฤกษ์ | สมาชิกสภา อบต. ม.2 | รุ่ม สิทธิฤกษ์ |  |
| 7. | นายกะหรีม กายแก้ว | สมาชิกสภา อบต. ม.2 | กะหรีม กายแก้ว |  |
| 8. | นายไชยรัตน์ ดาราไก | สมาชิกสภา อบต. ม.3 | ไชยรัตน์ ดาราไก |  |
| 9. | นายหมาน บุญมาศ | สมาชิกสภา อบต. ม.3 | หมาน บุญมาศ |  |
| 10. | นายอารีส รับไทรทอง | สมาชิกสภา อบต. ม.4 | อารีส รับไทรทอง |  |
| 11. | นายอิสมะแอน ธานมาศ | สมาชิกสภา อบต. ม.5 | อิสมะแอน ธานมาศ |  |
| 12. | นายกอเดช จิตจารักษ์ | สมาชิกสภา อบต. ม.6 | กอเดช จิตจารักษ์ |  |
| 13. | นายสัญญา คาวินทร | สมาชิกสภา อบต. ม.7 | สัญญา คาวินทร |  |
| 14. | นายยุโสบ รักดี | สมาชิกสภา อบต. ม.8 | ยุโสบ รักดี |  |
| 15. | นายภูวนาถ มานพศิลป์ | สมาชิกสภา อบต. ม.9 | ภูวนาถ มานพศิลป์ |  |
| 16. | นายอุดมศักดิ์ ปรางเพ็ชร | สมาชิกสภา อบต. ม.9 | อุดมศักดิ์ ปรางเพ็ชร |  |

## ผู้ไม่มาประชุม

1. นายอานนท์ ทองเสภี สมาชิกสภา อบต.หมู่ที่ 7 ลากิจ

## ผู้เข้าร่วมประชุม

| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| --- | --- | --- | --- | --- |
| 1. | นายจรรยา ตัดสายชล | นายก อบต. | จรรยา ตัดสายชล |  |
| 2. | นายวินัย พันทรกิจ | รองนายก อบต. คนที่ 2 | วินัย พันทรกิจ |  |
| 3. | นางอภิญญา บุรินทร์โกษฐ์ | รองปลัด อบต. | อภิญญา บุรินทร์โกษฐ์ |  |
| 4. | นายประสาน จตุกาญจน์ | ผอ.กองช่าง | ประสาน จตุกาญจน์ |  |
| 5. | นางกานต์ณิชา ช่วยชัย | หัวหน้าสำนักปลัด | กานต์ณิชา ช่วยชัย |  |
| 6. | นายสำฤทธิ์ หัตประดิษฐ์ | หัวหน้าฝ่ายบริหารฯ | สำฤทธิ์ หัตประดิษฐ์ |  |
| 7. | นายประเสริฐ จงฤกษ์มงคล | หัวหน้าฝ่ายก่อสร้าง | ประเสริฐ จงฤกษ์มงคล |  |
| 8. | นางสาวชนิดา ศรตะบำ | นักจัดการงานทั่วไป | ชนิดา ศรตะบำ |  |
| 9. | นายวรุต สนติวงศ์ | นายช่างไฟฟ้า | วรุต สนติวงศ์ |  |

**เริ่มประชุมเวลา 09.3๐ น.**

|  |  |
| --- | --- |
| นายโดยรอหมาน วงหัสเลขานุการสภาฯ | เมื่อถึงเวลาประชุมสภาองค์การบริหารส่วนตำบล ได้ตรวจรายชื่อสมาชิกสภาองค์การบริหารส่วนตำบล ปรากฏว่าครบองค์ประชุม จึงขอเชิญสมาชิกสภาองค์การบริหารส่วนตำบลเข้าห้องประชุม แล้วจึงขอเชิญนายเกษม จิตร์ถาวร ประธานสภาองค์การบริหารส่วนตำบล ทำหน้าที่ประธานในที่ประชุม พร้อมได้กล่าวเปิดการประชุมสภาองค์การบริหารส่วนตำบล สมัยสามัญ สมัยที่ 4 ประจำปี พ.ศ. ๒๕63 ต่อไปขอเชิญ ท่านประธานสภาครับ |
| นายเกษม จิตร์ถาวร  ประธานสภาฯ | ขอขอบคุณเลขานุการสภาฯ กระผมได้ตรวจสมาชิกสภาองค์การบริหารส่วนตำบล ที่มาประชุมในวันนี้ ปรากฏว่าครบองค์ประชุม กระผมขอเปิดการประชุมสภาองค์การบริหารส่วนตำบล สมัยสามัญ สมัยที่ 4 ประจำปี พ.ศ.๒๕63 ตามระเบียบวาระการประชุม ต่อไปนี้ |
| **ระเบียบวาระที่ ๑**  นายเกษม จิตร์ถาวร  ประธานสภาฯ | **เรื่องที่ประธานแจ้งให้ที่ประชุมทราบ**  - ไม่มี - |
| **ระเบียบวาระที่ ๒** | **เรื่องรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 4 ประจำปี พ.ศ. ๒๕63 เมื่อวันที่ 27 พฤศจิกายน 2563** |
| นายเกษม จิตร์ถาวร  ประธานสภาฯ | ขอเชิญเลขานุการสภาฯ ชี้แจงรายงานการประชุมครับ ขอเชิญครับ |
| นายโดยรอหมาน วงหัส  เลขานุการสภาฯ | เรียนท่านประธานสภา ฯ ที่เคารพ ผู้บริหารและสมาชิกสภา อบต.ทุกท่าน ตามที่คณะกรรมการตรวจรายงานการประชุม ได้ประชุมและได้ตรวจรายงานการประชุม โดยที่ประชุมมีมติให้เป็นไปตามเดิมและได้เสนอให้ท่านประธานสภาฯ ไปแล้วนั้น กระผมขอให้สมาชิกสภาองค์การบริหารส่วนตำบลทุกท่านได้ตรวจดูรายงานการประชุมสภาองค์การบริหารส่วนตำบล สมัยวิสามัญ สมัยที่ 4 ประจำปี พ.ศ. ๒๕63 เมื่อวันที่ 27 พฤศจิกายน 2563 ตามเอกสารสำเนารายงานการประชุมสภาฯ ที่ได้แจกให้ไปก่อนหน้านี้แล้ว และสมาชิกสภาองค์การบริหารส่วนตำบลทุกท่าน คงจะได้ตรวจดูแล้ว กระผมขอชี้แจงรายละเอียดเพียงแค่นี้ ขอขอบคุณครับท่านประธานสภาฯ |
| นายเกษม จิตร์ถาวร  ประธานสภาฯ | ขอขอบคุณเลขานุการสภาฯ ตามที่เลขานุการสภาฯ ได้ให้สมาชิกสภาฯ ตรวจดูรายงานการประชุมสภาฯ สมัยสามัญ สมัยที่ 4 ประจำปี พ.ศ.๒๕63 เมื่อวันที่ 27 พฤศจิกายน 2563 ตามเอกสารสำเนารายงานการประชุมสภาฯ ไม่ทราบว่าสมาชิกสภาฯ ท่านใดจะแก้ไขเพิ่มเติมส่วนใดบ้าง ขอเชิญครับ |
| ที่ประชุม | - ไม่มี - |
| นายเกษม จิตร์ถาวร  ประธานสภาฯ | เมื่อไม่มีสมาชิกสภาอบต.ท่านใดขอแก้ไขกระผมขอให้สมาชิกสภา อบต. ลงคะแนนเสียง  รับรองรายงานการประชุม สมาชิกสภาอบต. ท่านใดเห็นว่าควรให้การรับรองรายงานการประชุมสภาฯ โปรดยกมือ |
| ที่ประชุม | มีมติรับรอง ...............15.............. เสียง  ไม่รับรอง .....................-................ เสียง  งดออกเสียง ...............1................ เสียง |
| นายเกษม จิตร์ถาวร  ประธานสภาฯ | สรุปสภาฯ มีมติรับรองรายงานการประชุมสภาฯ ......15.......เสียง ถือว่ามีมติรับรอง  รายงานการประชุม ก็ขอเข้าสู่ระเบียบวาระที่ 3 |
| **ระเบียบวาระที่ ๓** | **เรื่องที่เสนอให้ที่ประชุมทราบ** |
| นายเกษม จิตร์ถาวร  ประธานสภาฯ | **3.1 รายงานผลการจัดทำแผนพัฒนาท้องถิ่น (พ.ศ.2561 – 2565) แก้ไข**  **ครั้งที่ 8/2563** ขอเชิญท่านนายกฯ ชี้แจงรายละเอียดครับ ขอเชิญครับ |
| นายจรรยา ตัดสายชล  นายก อบต. | เรียนท่านประธานสภาฯ ที่เคารพ ผู้บริหาร และสมาชิกสภา อบต. ทุกท่าน กระผมขอรายงานผลการจัดทำแผนพัฒนาท้องถิ่น (พ.ศ. 2561-2565) แก้ไข ครั้งที่ 8/2563 ) ผมขออนุญาตท่านประธานสภาฯ ให้นางอภิญญา บุรินทร์โกษฐ์ รองปลัด อบต. นำเสนอในส่วนของรายละเอียดครับ |
| นางอภิญญา บุรินทร์โกษฐ์  รองปลัด อบต. | เรียนท่านประธานสภาฯ ที่เคารพ ผู้บริหาร และสมาชิกสภา อบต. ทุกท่าน ดิฉันขอรายงานผลการจัดทำแผนพัฒนาท้องถิ่น (พ.ศ. 2561-2565) แก้ไข ครั้งที่ 8/2563  3.1 ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ 21 การแก้ไขแผนพัฒนาเป็นอำนาจผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบ โดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอและจังหวัดทราบด้วย  3.2 หนังสือกระทรวงมหาดไทย ที่ มท 0810.3/ ว 6046 ลงวันที่ 19 ตุลาคม 2561 เรื่อง ซักซ้อมแนวทางการจัดทำแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 5 ยกเลิกข้อความในหนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 ข้อ 4 การนำแผนพัฒนาท้องถิ่นสี่ปี (พ.ศ.2561 – 2564) ไปสู่การปฎิบัติและให้ใช้ข้อความต่อไปนี้แทน “ข้อ 4 การนำแผนพัฒนาท้องถิ่นสี่ปี (พ.ศ.2561 – 2564) ไปสู่การปฎิบัติ เพื่อให้แผนพัฒนาท้องถิ่นสี่ปีนำไปสู่การปฎิบัติได้อย่างมีประสิทธิภาพ ให้องค์กรปกครองส่วนท้องถิ่นใช้แผนพัฒนาท้องถิ่นสี่ปีเป็นกรอบในการจัดทำงบประมาณ งบประมาณรายจ่ายเพิ่มเติม และงบประมาณจากเงินสะสม โดยนำโครงการพัฒนาในแผนพัฒนาท้องถิ่นสี่ปีไปจัดทำงบประมาณตามปีที่กำหนดไว้ กรณีองค์กรปกครองส่วนท้องถิ่น มีความจำเป็นและเพื่อแก้ไขปัญหาในการพัฒนาท้องถิ่นให้เกิดประโยชน์สุขต่อประชาชนให้เป็นอำนาจของผู้บริหารท้องถิ่นในการแก้ไขปีที่จะดำเนินการตามโครงการพัฒนาที่ปรากฎในแผนพัฒนาท้องถิ่นให้มีความสอดคล้องกับสถานการณ์ในปัจจุบัน”  ปรากฏตามเอกสารที่ได้แจกให้ท่านสมาชิก สภาฯ แล้ว หน้าที่ 1 - 3  - บัญชีสรุปโครงการพัฒนาแผนพัฒนาท้องถิ่น (พ.ศ. 2561-2565) แก้ไข ครั้งที่ 8/2563 ปรากฏตามหน้าที่ 1  3. ยุทธศาสตร์การพัฒนาคนและสังคม  แผนงานการศึกษา  ปี 2561 จำนวนโครงการ 0 โครงการ งบประมาณ 0 บาท  ปี 2562 จำนวนโครงการ 0 โครงการ งบประมาณ 0 บาท  ปี 2563 จำนวนโครงการ 0 โครงการ งบประมาณ 0 บาท  ปี 2564 จำนวนโครงการ 0 โครงการ งบประมาณ 0 บาท  ปี 2565 จำนวนโครงการ 1 โครงการ งบประมาณ 2,968,000 บาท  รวม 5 ปี จำนวนโครงการ 1 โครงการ งบประมาณ 2,968,000บาท  รวมปี 2561 จำนวนโครงการ 0 โครงการ งบประมาณ 0 บาท  รวมปี 2562 จำนวนโครงการ 0 โครงการ งบประมาณ 0 บาท  รวมปี 2563 จำนวนโครงการ 0 โครงการ งบประมาณ 0 บาท  รวมปี 2564 จำนวนโครงการ 0 โครงการ งบประมาณ 0 บาท  รวมปี 2565 จำนวนโครงการ 1 โครงการ งบประมาณ 2,968,000 บาท  รวมรวม 5 ปี จำนวนโครงการ 1 โครงการ งบประมาณ 2,968,000.00 บาท  - รายละเอียดโครงการพัฒนาแผนพัฒนาท้องถิ่น (พ.ศ. 2561-2565) แก้ไข ครั้งที่ 8/2563 องค์การบริหารส่วนตำบลนาเคียน ปรากฏตามหน้าที่ 2  ก. ยุทธศาสตร์จังหวัดนครศรีธรรมราชที่ 4 การพัฒนาคน ชุมชน และสังคมให้น่าอยู่ เข็มแข็ง มั่นคง ตามปรัชญาเศรษฐกิจพอเพียง  ข. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราชที่ 3 การพัฒนาสังคมและคุณภาพชีวิต  1. ยุทธศาสตร์องค์การบริหารส่วนตำบลนาเคียนที่ 1 การพัฒนาคนและสังคม  1.1 แผนงานการศึกษา  **โครงการเดิม** โครงการก่อสร้างศูนย์พัฒนาเด็กเล็ก หมู่ที่ 9 วัตถุประสงค์ เพื่อก่อสร้างศูนย์พัฒนาเด็กเล็กที่ได้มาตรฐานของ อปท. เพื่อรองรับเด็กเล็กในพื้นที่ตำบล เป้าหมาย (ผลผลิตของโครงการ) ก่อสร้างศูนย์พัฒนาเด็กเล็ก หมู่ที่ 9 ขนาด 81 – 100 คน แบบที่ สถ.ศพด.3 งบประมาณ ปี 2561 งบประมาณ 0 บาท ปี 2562 งบประมาณ 0 บาท ปี 2563 งบประมาณ 3,000,000 บาท ปี 2564 งบประมาณ 3,000,000 บาท ปี 2565 งบประมาณ 3,000,000 บาท ตัวชี้วัด (KPI) 1 แห่ง ผลที่คาดว่าจะได้รับ ศูนย์พัฒนาเด็กเล็กที่ได้มาตรฐานของ อปท. หน่วยงานรับผิดชอบหลัก สำนักงานปลัด งานการศึกษา    **โครงการที่แก้ไข**  โครงการก่อสร้างอาคารศูนย์พัฒนาเด็กเล็ก ขนาด 81 – 100 คน (ตอกเสาเข็ม) หมู่ที่ 9 วัตถุประสงค์ เพื่อก่อสร้างอาคารศูนย์พัฒนาเด็กเล็กที่ได้มาตรฐานของ อปท. เพื่อรองรับเด็กเล็กในพื้นที่ตำบล เป้าหมาย (ผลผลิตของโครงการ) ก่อสร้างอาคารศูนย์พัฒนาเด็กเล็ก ขนาด 81 – 100 คน (ตอกเสาเข็ม) งบประมาณ ปี 2561 งบประมาณ 0 บาท ปี 2562 งบประมาณ 0 บาท ปี 2563 งบประมาณ 0 บาท ปี 2564 งบประมาณ 0 บาท ปี 2565 งบประมาณ 2,968,000 บาท ตัวชี้วัด (KPI) 1 แห่ง ผลที่คาดว่าจะได้รับ ศูนย์พัฒนาเด็กเล็กที่ได้มาตรฐานของ อปท. หน่วยงานรับผิดชอบหลัก สำนักงานปลัด งานการศึกษา  ก. ยุทธศาสตร์จังหวัดนครศรีธรรมราชที่ 3 การบริหารจัดการทรัพยากรธรรมชาติและสิ่งแวดล้อมอย่างยั่งยืน  ข. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราชที่ 2 การพัฒนาทรัพยากรธรรมชาติ สิ่งแวดล้อมและพลังงาน  1. ยุทธศาสตร์องค์การบริหารส่วนตำบลนาเคียนที่ 4 การบริหารจัดการน้ำ การอนุรักษ์ทรัพยากรธรรมชาติและสิ่งแวดล้อม  4.3 แผนงานการพาณิชย์    **โครงการเดิม**  **แผนงานเคหะและชุมชน หมวด ค่าครุภัณฑ์ ประเภท ครุภัณฑ์ยานพาหนะและขนส่ง** เป้าหมาย (ผลผลิตของครุภัณฑ์) รถบรรทุกขยะแบบอัดท้าย จำนวน 1 คัน/ปี งบประมาณ ปี 2561 งบประมาณ 0 บาท ปี 2562 งบประมาณ 2,400,000 บาท ปี 2563 งบประมาณ 2,400,000 บาท ปี 2564 งบประมาณ 2,400,000 บาท ปี 2565 งบประมาณ 2,400,000 บาท หน่วยงานรับผิดชอบหลัก สำนักปลัด งานสาธารณสุข    **โครงการที่แก้ไข**  **แผนงานเคหะและชุมชน หมวด ค่าครุภัณฑ์ ประเภท ครุภัณฑ์ยานพาหนะและขนส่ง** เป้าหมาย (ผลผลิตของครุภัณฑ์) รถบรรทุกขยะ ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุดไม่ต่ำกว่า 170 กิโลวัตต์ แบบอัดท้าย จำนวน 1 คัน/ปี งบประมาณ ปี 2561 งบประมาณ 0 บาท ปี 2562 งบประมาณ 2,400,000 บาท ปี 2563 งบประมาณ 2,400,000 บาท ปี 2564 งบประมาณ 2,400,000 บาท ปี 2565 งบประมาณ 2,400,000 บาท หน่วยงานรับผิดชอบหลัก สำนักปลัดงานสาธารณสุข ดิฉันขอนำเรียนเพียงแค่นี้ค่ะ |
| นายเกษม จิตร์ถาวร  ประธานสภาฯ | ตามที่นายกฯ ได้ให้รองปลัด รายงานผลการจัดทำแผนพัฒนาท้องถิ่น (พ.ศ.2561 –  2565) แก้ไข ครั้งที่ 8/2563 แล้วคิดว่าสมาชิกสภาองค์การบริหารส่วนตำบลนาเคียน  ทุกท่านคงรับทราบแล้ว |
| ที่ประชุม | รับทราบ |
| นายเกษม จิตร์ถาวร  ประธานสภาฯ | ลำดับต่อไป ก็ขอเข้าสู่ระเบียบวาระที่ 4 |
| **ระเบียบวาระที่ 4** | **เรื่องที่เสนอให้ที่ประชุมพิจารณา** |
| นายเกษม จิตร์ถาวร  ประธานสภาฯ | **4.1 ญัตติพิจารณา****ร่างข้อบัญญัติองค์การบริหารส่วนตำบลนาเคียน เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25..** ขอเชิญนายก อบต.ชี้แจงรายละเอียดครับ |
| นายจรรยา ตัดสายชล  นายก อบต. | เรียนท่านประธานสภาฯ ที่เคารพ กระผมขอเสนอการพิจารณาร่างข้อบัญญัติองค์การบริหารส่วนตำบลนาเคียน เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25.. โดยพิจารณาสามวาระรวดครับ ขอบคุณครับ |
| นายเกษม จิตร์ถาวร  ประธานสภาฯ | ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวน ผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ก่อนอื่นกระผมขอเชิญเลขานุการสภาตรวจดูจำนวนสมาชิกสภา อบต.ที่อยู่ในที่ประชุมว่าครบองค์ประชุมหรือไม่ |
| นายโดยรอหมาน วงหัส  เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฎว่ามีจำนวน .....16... ท่าน ครบองค์ประชุมครับ |
| นายเกษม จิตร์ถาวร  ประธานสภาฯ | ต่อไป กระผมขอมติที่ประชุมสภาฯ สมาชิกท่านใดเห็นควรพิจารณาอนุมัติให้พิจารณาสามวาระรวด โปรดยกมือครับ |
| ที่ประชุม | อนุมัติ...........15........ เสียง  ไม่อนุมัติ.........-............เสียง  ไม่ออกเสียง....1...........เสียง |
| นายเกษม จิตร์ถาวร  ประธานสภาฯ | สรุปมติเป็นเอกฉันท์ อนุมัติให้พิจารณาสามวาระรวด พิจารณาวาระที่ ๑ ขั้นรับหลักการ ขอเชิญท่านนายกชี้แจง |
| นายจรรยา ตัดสายชล  นายก อบต. | เรียนท่านประธานสภาฯ ที่เคารพ ผู้บริหาร และสมาชิกสภาองค์การบริหารส่วนตำบล ทุกท่าน กระผมขอเสนอญัตติพิจารณาร่างข้อบัญญัติองค์การบริหารส่วนตำบลนาเคียน เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25..  ตามที่องค์การบริหารส่วนตำบลนาเคียน ได้มีคำสั่ง ที่ 658/2563 ลงวันที่ 27 ตุลาคม 2563 แต่งตั้งคณะทำงานทบทวนข้อบัญญัติขององค์การบริหารส่วนตำบลนาเคียน เพื่อดำเนินการตรวจสอบข้อบัญญัติองค์การบริหารส่วนตำบลนาเคียนที่ใช้บังคับอยู่มีความสอดคล้อง เหมาะสมกับสถานการณ์ปัจจุบัน ลดภาระหรือความยุ่งยากต่อประชาชนเกินสมควร จะได้ดำเนินการพิจารณาดำเนินการแก้ไข ปรับปรุง หรือยกเลิก ให้เป็นไปตามอำนาจหน้าที่ขององค์การบริหารส่วนตำบลนาเคียน นั้น  คณะทำงานทบทวนข้อบัญญัติฯ ได้ร่วมกันตรวจสอบข้อบัญญัติขององค์การบริหารส่วนตำบลนาเคียนแล้วเห็นว่า ข้อบัญญัติองค์การบริหารส่วนตำบลนาเคียน เรื่อง หลักเกณฑ์ วิธีการและเงื่อนไขการใช้น้ำประปาและอัตราค่าบริการ สมควรที่จะดำเนินการแก้ไข ปรับปรุง ให้เหมาะสมกับสภาวะการณ์ในปัจจุบันและเพื่อให้การปฏิบัติงานของเจ้าหน้าที่ด้านการประปาเป็นไปอย่างมีประสิทธิภาพ จึงได้จัดทำร่างข้อบัญญัติองค์การบริหารส่วนตำบลนาเคียน เรื่อง หลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25..  **-ร่าง-**  **บันทึกหลักการและเหตุผล**  **ประกอบข้อบัญญัติองค์การบริหารส่วนตำบลนาเคียน**  **เรื่อง หลักเกณฑ์ วิธีการและเงื่อนไขในการใช้น้ำประปาและอัตราค่าบริการ**  **(ฉบับที่ ..) พ.ศ. 25..**  -------------------------------------  **หลักการ**  โดยที่เป็นการสมควรแก้ไข เพิ่มเติม ข้อบัญญัติองค์การบริหารส่วนตำบลนาเคียน ว่าด้วยหลักเกณฑ์ วิธีการและเงื่อนไขในการใช้น้ำประปาและอัตราค่าบริการ  **เหตุผล**  เนื่องจากเป็นการสมควรแก้ไข เพิ่มเติมข้อบัญญัติองค์การบริหารส่วนตำบลนาเคียน เรื่อง หลักเกณฑ์ วิธีการและเงื่อนไขในการใช้น้ำประปาและอัตราค่าบริการ ให้มีความเหมาะสมและสอดคล้องกับต้นทุนการผลิตน้ำประปาในปัจจุบัน และให้การบริหารกิจการประปาขององค์การบริหารส่วนตำบลนาเคียนเป็นไปด้วยความเรียบร้อย สามารถให้บริการประชาชนในพื้นที่อย่างเพียงพอ จึงตราข้อบัญญัตินี้  **ข้อบัญญัติองค์การบริหารส่วนตำบลนาเคียน**  **เรื่อง หลักเกณฑ์ วิธีการและเงื่อนไขในการใช้น้ำประปาและอัตราค่าบริการ**  **(ฉบับที่ ..) พ.ศ. 25..**  **----------------------------------------------**  โดยที่เป็นการสมควรแก้ไข เพิ่มเติมข้อบัญญัติองค์การบริหารส่วนตำบลนาเคียน ว่าด้วยหลักเกณฑ์ วิธีการและเงื่อนไขในการใช้น้ำประปาและอัตราค่าบริการ  อาศัยอำนาจตามความในมาตรา ๖๘(๑) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนกระจายอำนาจให้แก่ องค์กรปกครองส่วนท้องถิ่น พ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘ องค์การบริหารส่วนตำบลนาเคียน โดยความเห็นชอบของสภาองค์การบริหารส่วนตำบลนาเคียนและนายอำเภอเมืองนครศรีธรรมราช จึงตราข้อบัญญัติไว้ ดังต่อไปนี้  ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบล นาเคียน เรื่อง หลักเกณฑ์ วิธีการและเงื่อนไขในการใช้น้ำประปาและอัตราค่าบริการ (ฉบับที่ ..) พ.ศ. 25..”  ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลนาเคียน เมื่อได้ประกาศโดยเปิดเผย ณ สำนักงานองค์การบริหารส่วนตำบลนาเคียนแล้วเจ็ดวัน  ข้อ 3 ให้ยกเลิกความในข้อ 23 แห่งข้อบัญญัติองค์การบริหารส่วนตำบลนาเคียน เรื่อง หลักเกณฑ์ วิธีการและเงื่อนไขในการใช้น้ำประปาและอัตราค่าบริการ (ฉบับที่ ๑) พ.ศ. ๒๕๕๐ ซึ่งแก้ไขเพิ่มเติมโดยข้อบัญญัติองค์การบริหารส่วนตำบลนาเคียน เรื่อง หลักเกณฑ์ วิธีและเงื่อนไขในการใช้น้ำประปาและอัตราค่าบริการ (ฉบับที่ 3) พ.ศ. 2557 และให้ใช้ความต่อไปนี้แทน  “ข้อ 23 ผู้ใช้น้ำรายใดค้างชำระค่าน้ำประปาเกินกว่า 2 เดือน จะถูกงดจ่ายน้ำประปา (ตัดมาตร) หากภายหลังมีความประสงค์ขอใช้น้ำประปาอีกต้องชำระหนี้ที่ค้างชำระให้แล้วเสร็จ และให้ยื่นคำร้องขอบรรจบมาตรวัดน้ำ และชำระค่าธรรมเนียมในอัตราครั้งละ 100 บาท ”  **ระเบียบ/กฎหมาย**  พระราชบัญญัติสภาตำบลและองค์การบริหารส่วนตำบล พ.ศ. 2537  “มาตรา 71 องค์การบริหารส่วนตำบลอาจออกข้อบัญญัติองค์การบริหารส่วนตำบลเพื่อใช้บังคับในเขตองค์การบริหารส่วนตำบลได้เท่าที่ไม่ขัดหรือแย้งต่อกฎหมายเพื่อปฏิบัติการให้เป็นไปตามอำนาจหน้าที่ขององค์การบริหารส่วนตำบล หรือเมื่อมีกฎหมายบัญญัติให้องค์การบริหารส่วนตำบลออกข้อบัญญัติหรือให้มีอำนาจออกข้อบัญญัติ ในการนี้จะกำหนดค่าธรรมเนียมที่จะเรียกเก็บและกำหนดโทษปรับผู้ฝ่าฝืนด้วยก็ได้ แต่มิให้กำหนดโทษปรับเกินหนึ่งพันบาท เว้นแต่จะมีกฎหมายบัญญัติให้เป็นอย่างอื่น  ร่างข้อบัญญัติองค์การบริหารส่วนตำบลจะเสนอได้ก็แต่โดยนายกองค์การบริหารส่วนตำบลหรือสมาชิกสภาองค์การบริหารส่วนตำบลหรือราษฎรในเขตองค์การบริหารส่วนตำบลตามกฎหมายว่าด้วยการเข้าชื่อเสนอข้อบัญญัติท้องถิ่น  เมื่อสภาองค์การบริหารส่วนตำบลและนายอำเภอให้ความเห็นชอบ ร่างข้อบัญญัติองค์การบริหารส่วนตำบลตามวรรคหนึ่งแล้ว ให้นายกองค์การบริหารส่วนตำบลลงชื่อและประกาศเป็นข้อบัญญัติองค์การบริหารส่วนตำบลต่อไป...” กระผมขอชี้แจงรายละเอียดเพียงเท่านี้ครับ ขอบคุณครับ |
| นายเกษม จิตร์ถาวร  ประธานสภาฯ | ขอขอบคุณท่านนายก อบต. ที่ได้ชี้แจง ไม่ทราบว่าสมาชิกท่านใด จะอภิปรายเพิ่มเติมหรือไม่ครับ |
| ที่ประชุม | - ไม่มี - |
| นายเกษม จิตร์ถาวร  ประธานสภาฯ | ถ้าไม่มีสมาชิกสภาฯ ท่านใดอภิปราย กระผมขอมติในวาระที่ 1 ขั้นรับหลักการ ท่านใดเห็นควรให้รับหลักการในวาระที่ 1 โปรดยกมือครับ |
| ที่ประชุม | มีมติรับหลักการ ......15.... เสียง  ไม่รับหลักการ.............-.......เสียง  งดออกเสียง...............1.......เสียง |
| นายเกษม จิตร์ถาวร  ประธานสภาฯ | สรุปมติเป็นเอกฉันท์ รับหลักการร่างข้อบัญญัติองค์การบริหารส่วนตำบลนาเคียน เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25.. ต่อไปเป็นการพิจารณาวาระที่ ๒ ขั้นแปรญัตติ การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ในวาระนี้ไม่ทราบว่าสมาชิกสภาฯ ท่านใดจะอภิปรายหรือไม่ ขอเชิญครับ |
| ที่ประชุม | - ไม่มี - |
| นายเกษม จิตร์ถาวร  ประธานสภาฯ | ถ้าไม่มีสมาชิกสภาฯ ท่านใดอภิปราย กระผมขอมติในวาระที่ ๒ ขั้นแปรญัตติ ท่านใดเห็นควรให้ผ่าน วาระที่ ๒ ขั้นแปรญัตติ โปรดยกมือครับ |
| ที่ประชุม | มีมติ เห็นชอบ ........15.......เสียง  ไม่เห็นชอบ................-.........เสียง  งดออกเสียง..............1........เสียง |
| นายเกษม จิตร์ถาวร  ประธานสภาฯ | สรุปผลการลงมติที่ประชุมขั้นวาระที่ ๒ ขั้นแปรญัตติ การแปรญัตติด้วยเสียงข้างมาก เป็นเอกฉันท์ ต่อไปก็ขอเข้าสู่วาระที่ ๓ ขั้นลงมติ สมาชิกสภาฯ ท่านใดเห็นชอบเพื่อประกาศใช้ข้อบัญญัติ เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25.. โปรดยกมือครับ |
| ที่ประชุม | มีมติ เห็นชอบ........15.........เสียง  ไม่เห็นชอบ...............-...........เสียง  งดออกเสียง.............1..........เสียง |
| นายเกษม จิตร์ถาวร  ประธานสภาฯ | สรุปผลการลงมติที่ประชุมวาระที่ ๓ ขั้นลงมติ ด้วยเสียงข้างมาก เป็นเอกฉันท์ สรุปว่าที่ประชุมมีมติให้ความเห็นชอบให้ตราเป็นร่างข้อบัญญัติองค์การบริหารส่วนตำบลนาเคียน เรื่องหลักเกณฑ์ วิธีการและเงื่อนไขการใช้น้ำประปาและอัตราค่าบริการ (ฉบับที่ ..) พ.ศ. 25.. ต่อไป |
| **ระเบียบวาระที่ ๕** | **เรื่องอื่นๆ** |
| นายเกษม จิตร์ถาวร  ประธานสภาฯ | ไม่ทราบว่าสมาชิกท่านใดมีเรื่องอะไรที่จะเสนอ ปรึกษาหารือในที่ประชุมบ้าง ขอเชิญครับ |
| นายจรรยา ตัดสายชล  นายก อบต. | เนื่องจากมีเจ้าหน้าที่ได้โอนย้ายมาใหม่ ผมขออนุญาตให้หัวหน้าฝ่ายก่อสร้าง ได้รายงานตัวต่อสภาฯ ครับ |
| นายประเสริฐ จงฤกษ์มงคล  หัวหน้าฝ่ายก่อสร้าง | เรียนท่านประธานสภาผู้บริหารฯ และสมาชิกสภาฯทุกท่าน กระผมนายประเสริฐ จงฤกษ์มงคล หัวหน้าฝ่ายก่อสร้าง ได้โอนย้ายมาจากเทศบาลตำบลเทพา กระผมมีความยินดี ที่จะมาช่วยงานในด้านช่าง ถ้าหากท่านมีอะไรให้ผมช่วยขอให้ท่านบอกได้ครับ |
| นายเกษม จิตร์ถาวร  ประธานสภาฯ | ผมขอขอบคุณ ยินดีต้อนรับที่จะได้ร่วมงานกับ อบต.นาเคียนครับ ไม่ทราบว่าสมาชิกท่านใดมีเรื่องอะไรที่จะเสนอ ปรึกษาหารือในที่ประชุมบ้าง ขอเชิญครับ ขอเชิญสมาชิกสภาฯ หมู่ที่ 5 ครับ |
| นายอิสมะแอน ธานมาศ  สมาชิกสภา อบต.หมู่ที่ 5 | เรียนท่านประธานสภา ผู้บริหารฯ และสมาชิกสภาฯ ทุกท่าน กระผมนายอิสมะแอน ธานมาศ สมาชิกสภาฯ หมู่ที่ 5 กระผมขอขอบคุณคณะผู้บริหารฯ ที่ได้แจกจ่ายถุง ยังชีพได้ทันเวลาครับ ผมขอขอบคุณแทนประชาชนทุกคนครับและผมมีเรื่องที่จะนำเรียน 2 เรื่องครับ  1. เรื่องถมหลุมบ่อ ผมได้สังเกตการณ์ทั้งตำบล ได้มีหลุมบ่อเยอะทั้ง 9 หมู่บ้านครับ เพราะน้ำป่าไหลหลาก ทำให้ถนนชำรุดเสียหายหลายสาย กระผมขอให้ทางกองช่างลงไปสำรวจ เพื่อที่จะได้ถมหลุมบ่อครับ  2. เรื่องทางน้ำ หมู่ที่ 5 ซอยบ้านออก เดิมจะสร้างทางระบายน้ำ แต่ขณะนี้เจ้าของที่ดินได้ปิดทางน้ำหมดแล้ว เพราะโฉนดเป็นที่ส่วนบุคคล จึงทำให้ไม่มีทางน้ำ น้ำจึงไหลผ่านไม่ได้ ทำให้ประชาชนประมาณ 20 ครัวเรือนได้รับความเดือดร้อน เพราะถ้าหากฝนตกลงมาอีกน้ำก็จะท่วมอีก กระผมขอให้ผู้บริหารฯ ลงไปตรวจสอบพื้นที่เพื่อแก้ไขให้ประชาชนที่ด้วยครับ ผมขอนำเรียนเพียงแค่นี้ครับ ขอบคุณครับ |
| นายเกษม จิตร์ถาวร  ประธานสภาฯ | ผมขอขอบคุณ นายอิสมะแอน ธานมาศ สมาชิกหมู่ที่ 5 ต่อไปสมาชิกท่านใดจะเพิ่มเติมเรื่องไหนอีกบ้าง ขอเชิญครับ |
| นายอารีส รับไทรทอง  สมาชิกสภา อบต.หมู่ที่ 4 | เรียนท่านประธานสภา สมาชิกสภาฯ และผู้บริหารทุกท่าน กระผมมีเรื่องนำเรียน  เรื่องทางน้ำ หมู่ที่ 4 ได้เปิดทางน้ำแล้ว จากเกาะกลางทางหลวงมีผักตบชวา ทำให้น้ำไม่ไหล สามารถติดต่อเพื่อให้ทางหลวงเข้ามาดำเนินการได้หรือไม่ อีกประมาณ 2 – 3 วัน กรมอุตุประกาศเตือนมาแล้ว ฝนจะตกหนักกว่าเดิม ผมอยากให้มีการประชาสัมพันธ์ให้ประชาชนในพื้นที่ได้รับทราบครับ และขอขอบคุณท่านนายกฯ ในเรื่องเครื่องอุปโภค บริโภค ที่ได้แจกจ่ายให้กับประชาชนในพื้นที่ อบต.นาเคียน กระผมขอชี้แจงรายละเอียดเพียงเท่านี้ครับ ขอบคุณครับ |
| นายเกษม จิตร์ถาวร  ประธานสภาฯ | ผมขอขอบคุณ นายอารีส รับไทรทอง สมาชิกสภาฯ หมู่ที่ 4 ต่อไปสมาชิกท่านใด มีอะไรที่จะเสนออีกบ้าง ขอเชิญครับ |
| ที่ประชุม | - ไม่มี - |
| นายเกษม จิตร์ถาวร  ประธานสภาฯ | ผมขอขอบคุณ นายอารีส รับไทรทอง สมาชิกสภาฯ หมู่ที่ 4 ต่อไปสมาชิกท่านใดมีอะไรที่จะเสนออีกบ้าง ขอเชิญครับ |
| นายจรรยา ตัดสายชล  นายก อบต. | เรียนท่านประธานสภา ผู้บริหารและสมาชิกสภาฯ ทุกท่านครับ กระผมขอชี้แจง  ในเรื่องของนายอิสมะแอน ธานมาศ สมาชิกสภาฯ หมู่ที่ 5 ได้นำเสนอเรื่องถมหลุมบ่อและทางน้ำผมรอการประเมินก่อนว่าน้ำจะท่วมอีกหรือไม่ ถ้าหากน้ำไม่ท่วม จะซ่อมถนนและถมหลุมบ่อให้เสร็จก่อนปีใหม่ แต่ถ้าหากน้ำท่วมจะต้องชะลอไว้ก่อนครับ เพราะการถมหลุมบ่อ จะต้องใช้งบประมาณ 100,000 - 200,000 บาท ทั้งตำบล ผมจะให้ทางกองช่างไปถมที่จำเป็นๆ ก่อน ในส่วนของไหล่ทางของหมู่ที่ 7 และหมู่ที่ 8 กระผมจะเข้าไปดำเนินการซ่อมให้ก่อนครับ เรื่องทางน้ำซอยบ้านออก ผมได้รับข้อมูลเบื้องต้น แต่จะตรวจสอบอีกครั้งว่าเป็นทางสาธารณะหรือไม่ ผมจะให้ทางกองช่างตรวจสอบเอกสารก่อนครับ ถ้าหากน้ำท่วมก็จะต้องแก้ปัญหาให้ประชาชนครับ และผมขอขอบคุณนายอุดมศักดิ์ ปรางเพ็ชร์ ที่ได้ส่งข้อมูลเกี่ยวกับการพยากรณ์อากาศเกี่ยวกับภัยพิบัติให้ครับ ต่อไปเรื่องนายอารีส รับไทรทอง สมาชิกสภาฯ หมู่ที่ 4 เรื่องทางน้ำของทางหลวง ผมจะให้ทางกองช่างลงไปตรวจสอบครับเพื่อจะได้มีข้อมูลว่าจะแก้ไขปัญหาอย่างไรในการเกิดภัยพิบัติทุกครั้งจะต้องมีบทเรียนทุกครั้งในการเก็บงาน กระผมคิดว่าในครั้งต่อไป จะต้องมีการบันทึกถอดบทเรียน เพื่อทราบถึงปัญหาและอุปสรรคในการดำเนินการของแต่ละหมู่บ้าน เพื่อเตรียมการรับมือกับภัยพิบัติต่อไป เช่น ต้องมีการเตือนภัย มีการเฝ้าระวัง การแก้ปัญหา มีจิตอาสาและทีมงานในพื้นที่ เพื่อจะได้เตรียมการต่อไป ในส่วนของเรื่องงบประมาณที่แจกถุงยังชีพไป ได้โอนงบประมาณไป 2,000,000.- กว่าบาท แต่ถ้าหากฝนตกอีกจะต้องใช้งบประมาณอีก อาจจะต้องโอนงบประมาณจากโครงสร้างพื้นฐานมาใช้ครับ ผมอาจจะต้องเชิญสมาชิกสภาฯ เพื่อเข้าร่วมประชุมปรึกษาหารือกันอีกครั้งหนึ่ง กระผมขอชี้แจงรายละเอียดเพียงเท่านี้ครับ ขอบคุณครับ |
| นายเกษม จิตร์ถาวร  ประธานสภาฯ | ขอขอบคุณนายกฯ ที่ได้ชี้แจงให้สมาชิกสภาฯ ทราบและขอขอบคุณสมาชิกทุกท่านที่เข้าร่วมประชุมโดยพร้อมเพรียงกัน ถ้าไม่มีเรื่องอะไรแล้ว กระผมขอปิดการประชุมสภาฯ ครับ |

**เลิกประชุม** เวลา.........11.00..........น.

(ลงชื่อ) โดยรอหมาน วงหัส ผู้จดบันทึกรายงานการประชุม

(นายโดยรอหมาน วงหัส)

เลขานุการสภาองค์การบริหารส่วนตำบลนาเคียน

วันที่ 15 ธันวาคม 2563

(ลงชื่อ) ยุโสบ รักดี ผู้ตรวจรายงานการประชุม

(นายยุโสบ รักดี)

สมาชิกสภาองค์การบริหารส่วนตำบลนาเคียน หมู่ที่ 8

(ลงชื่อ) โดยรอหมาน วงหัส ผู้ตรวจรายงานการประชุม

(นายโดยรอหมาน วงหัส)

สมาชิกสภาองค์การบริหารส่วนตำบลนาเคียน หมู่ที่ 6

(ลงชื่อ) อานนท์ ทองเสภี ผู้ตรวจรายงานการประชุม

(นายอานนท์ ทองเสภี)

สมาชิกสภาองค์การบริหารส่วนตำบลนาเคียน หมู่ที่ 7

(ลงชื่อ) เกษม จิตร์ถาวร ผู้รับรองรายงานการประชุม

(นายเกษม จิตร์ถาวร)

ประธานสภาองค์การบริหารส่วนตำบลนาเคียน

วันที่ 15 ธันวาคม 2563

**ตรวจถูกต้อง**